ddrg/super_eurlex huggingface dataset:
Απόφαση της Επιτροπής

της 6ης Ιανουαρίου 2004

για την τροποποίηση της απόφασης 79/542/ΕΟΚ του Συμβουλίου περί καταρτίσεως πίνακα τρίτων χωρών από τις οποίες τα κράτη μέλη επιτρέπουν την εισαγωγή βοοειδών, χοίρων, ιπποειδών, αιγοπροβάτων, νωπών κρεάτων και προϊόντων με βάση το κρέας, ιδίως προκειμένου να συμπεριληφθούν ορισμένες προσχωρούσες χώρες

[κοινοποιηθείσα υπό τον αριθμό Ε(2003) 5352]

(Κείμενο που παρουσιάζει ενδιαφέρον για τον ΕΟΧ)

(2004/81/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους νωπών κρεάτων ή προϊόντων με βάση το κρέας προέλευσης τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 807/2003(2), και ιδίως το άρθρο 3,

Εκτιμώντας τα ακόλουθα:

(1) Η απόφαση 79/542/ΕΟΚ του Συμβουλίου(3) καταρτίζει κατάλογο των τρίτων χωρών, από τις οποίες τα κράτη μέλη επιτρέπουν την εισαγωγή βοοειδών, χοίρων, ιπποειδών, αιγοπροβάτων, νωπού κρέατος και προϊόντων με βάση το κρέας.

(2) Ορισμένες προσχωρούσες χώρες ζήτησαν την άδεια να εξάγουν ζώντα ζώα, νωπό κρέας και προϊόντα κρέατος προς την Κοινότητα πριν από την προσχώρηση.

(3) Το Γραφείο Τροφίμων και Κτηνιατρικών Θεμάτων πραγματοποίησε πολλές κτηνιατρικές αποστολές για την αξιολόγηση της κατάστασης όσον αφορά την υγεία των ζώων στις εν λόγω χώρες.

(4) Με βάση τις εκθέσεις αυτές των αποστολών και το πεδίο εφαρμογής των υφιστάμενων αδειών καθώς και για να εναρμονιστούν οι κατάλογοι πριν από την προσχώρηση, κρίνεται κατάλληλο να επεκταθεί το πεδίο εφαρμογής των αδειών καταρχήν για τις εισαγωγές προς την Κοινότητα από τις προσχωρούσες χώρες.

(5) Το παράρτημα της απόφασης 79/542/ΕΟΚ θα πρέπει να τροποποιηθεί αναλόγως.

(6) Tα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το μέρος I του παραρτήματος της απόφασης 79/542/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση εφαρμόζεται από τις 27 Ιανουαρίου 2004.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 6 Ιανουαρίου 2004.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 122 της 16.5.2003, σ. 36.

(3) ΕΕ L 146 της 14.6.1979, σ. 15· απόφαση όπως τροποποιήθηκε τελευταία από την απόφαση 2001/731/ΕΚ (ΕΕ L 274 της 17.10.2001, σ. 22).

ΠΑΡΑΡΤΗΜΑ

"ΠΑΡΑΡΤΗΜΑ

Οι εισαγωγές πρέπει να πληρούν τους ενδεδειγμένους όρους για την υγεία των ζώων και τη δημόσια υγεία

ΜΕΡΟΣ 1

Ζώντα ζώα, νωπά κρέατα και προϊόντα με βάση το κρέας

>ΘΕΣΗ ΠΙΝΑΚΑ>

Ειδικές παρατηρήσεις:

Β= Βοοειδή (συμπεριλαμβανομένων των βουβάλων και των βισόνων)

Α/Π= Αίγες και πρόβατα

Χ= Χοίροι

Ι= Ιπποειδή

Δ/Χ= Δίχηλα

Χ= Επιτρέπονται

0= Απαγορεύονται"
Απόφαση της Επιτροπής

της 29ης Δεκεμβρίου 2003

για την τροποποίηση της απόφασης 94/83/ΕΚ όσον αφορά την κοινοτική χρηματοδοτική ενίσχυση για τη βελτίωση του καθεστώτος κτηνιατρικού ελέγχου στα εξωτερικά σύνορα της Κοινότητας στη Γερμανία

[κοινοποιηθείσα υπό τον αριθμό Ε(2003) 5201]

(Το κείμενο στη γερμανική γλώσσα είναι το μόνο αυθεντικό)

(2004/22/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 38,

Εκτιμώντας τα ακόλουθα:

(1) Η Επιτροπή, με την απόφασή της 94/83/ΕΚ(3), καθορίζει τη χρηματοδοτική συμμετοχή της Κοινότητας στο πρόγραμμα που υπέβαλε η Γερμανία για τη βελτίωση του καθεστώτος κτηνιατρικού ελέγχου στα εξωτερικά σύνορα της Κοινότητας στη Γερμανία.

(2) Οι γερμανικές αρχές ζήτησαν την παράταση της προθεσμίας που χορηγήθηκε για την εκτέλεση του προγράμματός τους ώστε να ληφθούν υπόψη οι καθυστερήσεις που μεσολάβησαν κατά την κατασκευή και την ανανέωση των υποδομών και συνεπώς ενδείκνυται να τροποποιηθεί η προαναφερθείσα απόφαση για να παραταθεί ανάλογα η προβλεπόμενη προθεσμία εφαρμογής του προγράμματος και να δοθεί η δυνατότητα διενέργειας των αναγκαίων ελέγχων σχετικά με την ορθή εκτέλεσή του.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/83/ΕΚ τροποποιείται ως εξής:

1. Στο άρθρο 2 παράγραφος 2 δεύτερη περίπτωση, η ημερομηνία "30 Ιουνίου 1995" αντικαθίσταται από την ημερομηνία "31 Δεκεμβρίου 2000".

2. Στο άρθρο 3 προστίθεται η ακόλουθη παράγραφος 4:"Η Επιτροπή, σε συνεργασία με τις αρμόδιες γερμανικές αρχές, μπορεί να προβαίνει σε επιτόπιους ελέγχους σχετικά με τις δαπάνες που χορηγούνται στο πλαίσιο της παρούσας απόφασης."

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 29 Δεκεμβρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 122 της 16.5.2003, σ. 1.

(3) ΕΕ L 42 της 15.2.1994, σ. 18.
ii)

τα έγγραφα που συνοδεύουν την αποστολή και αναφέρονται στο άρθρο 7 της οδηγίας 97/78/ΕΚ φέρουν τη σφραγίδα “ONLY FOR TRANSIT TO RUSSIA VIA THE EC” (Μόνο για διαμετακόμιση στη Ρωσία μέσω της ΕΚ) σε κάθε σελίδα από τον επίσημο κτηνίατρο της αρμόδιας προϊσταμένης αρχής του συνοριακού σταθμού επιθεώρησης,
β)

τα έγγραφα που συνοδεύουν την αποστολή και αναφέρονται στο άρθρο 7 της οδηγίας 97/78/ΕΚ φέρουν τη σφραγίδα “ONLY FOR TRANSIT TO RUSSIA VIA THE EC” (Μόνο για διαμετακόμιση στη Ρωσία μέσω της ΕΚ) σε κάθε σελίδα από τον επίσημο κτηνίατρο της αρμόδιας προϊσταμένης αρχής του συνοριακού σταθμού επιθεώρησης·
Διορθωτικό στην απόφαση 2004/161/EK του Συμβουλίου, της 10ης Φεβρουαρίου 2004, που παρατείνει τη διάρκεια εφαρμογής της απόφασης 2000/185/ΕΚ με την οποία επιτρέπεται στα κράτη μέλη να εφαρμόσουν μειωμένο συντελεστή ΦΠΑ σε ορισμένες υπηρεσίες υψηλής έντασης εργατικού δυναμικού, σύμφωνα με τη διαδικασία που προβλέπεται στο άρθρο 28 παράγραφος 6 της οδηγίας 77/388/ΕΟΚ

(Επίσημη Εφημερίδα της Ευρωπαϊκής Ένωσης L 52 της 21ης Φεβρουαρίου 2004)

Στο εξώφυλλο καθώς και στη σελίδα 62, στον τίτλο της απόφασης:

αντί:

Απόφαση 2004/161/EK του Συμβουλίου ...,

διάβαζε:

Απόφαση 2004/189/EK του Συμβουλίου ....
Απόφαση του Συμβουλίου

της 16ης Ιουνίου 2003

για τον διορισμό μέλους τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα)

(2003/C 148/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 40/94 του Συμβουλίου της 20ής Δεκεμβρίου 1993, για το κοινοτικό σήμα(1), και ιδίως τα άρθρα 120 και 131,

τις υποψηφιότητες που υπέβαλε το Διοικητικό Συμβούλιο του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα) στις 10 Απριλίου 2003,

ΑΠΟΦΑΣΙΖΕΙ:

Άρθρο 1

Η κα Μαρία ΜΠΡΑ που γεννήθηκε στην Αθήνα (Ελλάς) στις 8 Μαΐου 1963, διορίζεται μέλος τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα) για 5 έτη.

Άρθρο 2

Η ημερομηνία κατά την οποία αρχίζει να υπολογίζεται η αναφερόμενη στο άρθρο 1 πενταετής περίοδος ορίζεται από το Διοικητικό Συμβούλιο του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα).

'Εγινε στο Λουξεμβούργο, στις 16 Ιουνίου 2003.

Για το Συμβούλιο

Ο Πρόεδρος

G. Papandreou

(1) ΕΕ L 11 της 14.1.1994, σ. 1. Κανονισμός που τροποποιήθηκε τελευταία από τον κανονισμό 807/2003 (ΕΕ L 122 της 16.5.2003, σ. 36).
Απόφαση της Επιτροπής

της 11ης Μαρτίου 2003

για την ίδρυση του Γραφείου της Ευρωπαϊκής Κοινότητας για το Energy Star

(2003/168/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,

τον κανονισμό (ΕΚ) αριθ. 2422/2001 του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, σχετικά με κοινοτικό πρόγραμμα επισήμανσης ενεργειακής απόδοσης για γραφειακό εξοπλισμό(1), και ιδίως το άρθρο 8 παράγραφος 1,

Εκτιμώντας τα ακόλουθα:

(1) Σύμφωνα με τον κανονισμό (ΕΚ) αριθ. 2422/2001, η Επιτροπή ιδρύει Γραφείο της Ευρωπαϊκής Κοινότητας για το Energy Star (κατωτέρω καλούμενο "ECESB") για την εκτέλεση του προγράμματος Energy Star της ΕΚ, όπως ορίζεται στη συμφωνία μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Κοινότητας για το συντονισμό των προγραμμάτων επισήμανσης της ενεργειακής απόδοσης για τον γραφειακό εξοπλισμό(2).

(2) Το ECESB πρέπει να αποτελείται από εθνικούς αντιπροσώπους, όπως ορίζεται στον κανονισμό (EΚ) αριθ. 2422/2001, και από τα ενδιαφερόμενα μέρη που απαριθμούνται ενδεικτικώς στον κανονισμό αυτό,

ΑΠΟΦΑΣIZEI:

Άρθρο 1

Ιδρύεται το Γραφείο της Ευρωπαϊκής Κοινότητας για το Energy Star (ECESB).

Άρθρο 2

1. Την προεδρία του ECESB ασκεί η Επιτροπή, την οποία εκπροσωπεί η Γενική Διεύθυνση "Ενέργεια και Μεταφορές".

2. Ενδεικτικός κατάλογος των εθνικών αντιπροσώπων σύμφωνα με το άρθρο 9 του κανονισμού (EΚ) αριθ. 2422/2001 περιλαμβάνεται στο μέρος Α του παραρτήματος.

Σε περίπτωση που έχουν ορισθεί πλείονες εθνικοί αντιπρόσωποι, ο εξουσιοδοτημένος από το κράτος μέλος αντιπρόσωπος είναι ο "συντονιστής" όπως δηλώνεται στο παράρτημα.

3. Ενδεικτικός κατάλογος των ενδιαφερομένων μερών σύμφωνα με το άρθρο 8 παράγραφος 3 του κανονισμού (EΚ) αριθ. 2422/2001 περιλαμβάνεται στο μέρος Β του παραρτήματος.

4. Για να εξασφαλιστεί η ισόρροπη συμμετοχή όλων των ενδιαφερομένων μερών όσον αφορά κάθε ομάδα προϊόντων εξοπλισμού γραφείων, ο πρόεδρος δύναται να προσαρμόσει κατά τον δέοντα τρόπο τη σύνθεση του καταλόγου των ενδιαφερομένων μερών.

Άρθρο 3

Η παρούσα απόφαση αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

Βρυξέλλες, 11 Μαρτίου 2003.

Για την Επιτροπή

Loyola De Palacio

Αντιπρόεδρος

(1) ΕΕ L 332 της 15.12.2001, σ. 1.

(2) ΕΕ L 172 της 26.6.2001, σ. 3.

ΠΑΡΑΡΤΗΜΑ

Ενδεικτικός κατάλογος των μελών του ECESB

Μέρος A

Εθνικοί αντιπρόσωποι

>ΘΕΣΗ ΠΙΝΑΚΑ>

Μέρος B

Ενδιαφερόμενα μέρη

Κατασκευαστές

Ευρωπαϊκή Ένωση Βιομηχανιών των Τεχνολογιών των Πληροφοριών και των Επικοινωνιών (Communications and Consumer Electronics Technology Industry Association - EICTA).

Λιανικό εμπόριο

Eurocommerce.

Ομάδες προστασίας του περιβάλλοντος

WWF (Παγκόσμιο Ταμείο για τη Φύση).

Οργανώσεις καταναλωτών

Ευρωπαϊκό Γραφείο Ενώσεων Καταναλωτών (Bureau European des Unions des Consommateurs - BEUC).
Απόφαση του Συμβουλίου

της 25ης Νοεμβρίου 2003

για την τροποποίηση της απόφασης 97/510/ΕΚ με την οποία εξουσιοδοτείται η Ιρλανδία να εφαρμόσει μέτρο παρέκκλισης από το άρθρο 21 της έκτης οδηγίας 77/388/ΕΟΚ για την εναρμόνιση των νομοθεσιών των κρατών μελών όσον αφορά τους φόρους κύκλου εργασιών

(2003/857/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθέμενης αξίας: ομοιόμορφη φορολογική βάση(1), και ιδίως το άρθρο 27 παράγραφος 1,

την πρόταση της Επιτροπής,

Εκτιμώντας τα ακόλουθα:

(1) Με επιστολή που περιήλθε στη γενική γραμματεία της Επιτροπής στις 4 Ιουλίου 2003, η Ιρλανδία ζήτησε να παραταθεί έως τις 31 Δεκεμβρίου 2007 η ισχύς της απόφασης 97/510/ΕΚ που της επιτρέπει να εφαρμόζει μέτρο παρέκκλισης από το άρθρο 21 της έκτης οδηγίας για την καταπολέμηση της φοροδιαφυγής και της φοροαποφυγής στον τομέα των ακινήτων.

(2) Τα νομικά και πραγματικά περιστατικά που δικαιολόγησαν την εφαρμογή των εν λόγω ειδικών μέτρων δεν έχουν αλλάξει και εξακολουθούν να ισχύουν.

(3) Η ισχύς της άδειας θα πρέπει, επομένως, να παραταθεί έως τις 31 Δεκεμβρίου 2007.

(4) Η εν λόγω παρέκκλιση δεν έχει επιπτώσεις στους ίδιους πόρους των Ευρωπαϊκών Κοινοτήτων από το φόρο προστιθεμένης αξίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 της απόφασης 97/510/ΕΚ, η ημερομηνία "31 Δεκεμβρίου 2003" αντικαθίσταται από την ημερομηνία "31 Δεκεμβρίου 2007.".

Άρθρο 2

Η παρούσα απόφαση απευθύνεται στην Ιρλανδία.

Βρυξέλλες, 25 Νοεμβρίου 2003.

Για το Συμβούλιο

Ο Πρόεδρος

G. Tremonti

(1) ΕΕ L 145 της 13.6.1977, σ. 1· οδηγία, όπως τροποποιήθηκε τελευταία από την οδηγία 2003/92/ΕΚ (ΕΕ L 260 της 11.10.2003, σ. 8).
Απόφαση του Συμβουλίου

της 24ης Νοεμβρίου 2003

για το διορισμό ενός μέλους από την Αυστρία στην Ευρωπαϊκή Οικονομική και Κοινωνική Επιτροπή

(2003/830/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση 2002/758/ΕΚ, Ευρατόμ του Συμβουλίου, της 17ης Σεπτεμβρίου 2002, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 2002 έως 20 Σεπτεμβρίου 2006(1),

Εκτιμώντας ότι μετά την παραίτηση του κ. Friedrich DINKHAUSER, η οποία γνωστοποιήθηκε στο Συμβούλιο στις 14 Απριλίου 2003, έχει κενωθεί μια θέση μέλους στην προαναφερόμενη Επιτροπή,

Έχοντας υπόψη τις υποψηφιότητες που πρότεινε η κυβέρνηση της Αυστρίας,

Έχοντας λάβει τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Heinz PETER διορίζεται μέλος της Ευρωπαϊκής Οικονομικής και Κοινωνικής Επιτροπής, σε αντικατάσταση του κ. Friedrich DINKHAUSER και για το υπόλοιπο της θητείας του, δηλαδή έως τις 20 Σεπτεμβρίου 2006.

Βρυξέλλες, 24 Νοεμβρίου 2003.

Για το Συμβούλιο

Ο Πρόεδρος

G. Magri

(1) ΕΕ L 253 της 21.9.2002, σ. 9.
Απόφαση της Επιτροπής

της 5ης Δεκεμβρίου 2003

για τροποποίηση της απόφασης 2002/613/EΚ ως προς τα εγκεκριμένα κέντρα συλλογής σπέρματος χοίρων του Καναδά

[κοινοποιηθείσα υπό τον αριθμό Ε(2003) 4525]

(Κείμενο που παρουσιάζει ενδιαφέρον για τον ΕΟΧ)

(2003/844/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχoντας υπόψη:

τη συνθήκη για την ίδρυση της Ευρωπαϊκής Κoινότητας,

την oδηγία 90/429/ΕΟΚ τoυ Συμβoυλίoυ, της 26ης Ioυνίoυ 1990, για τoν καθoρισμό των απαιτήσεων υγειoνoμικoύ ελέγχoυ πoυ ισχύoυν στo ενδoκoινoτικό εμπόριo και στις εισαγωγές σπέρματoς χoίρων(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 8 παράγραφος 1,

Εκτιμώντας τα ακόλουθα:

(1) Με την απόφαση 2002/613/ΕΚ της Επιτροπής, της 19ης Ιουλίου 2002, για τη θέσπιση των όρων εισαγωγής σπέρματος εκτρεφόμενων χοίρων(3), όπως τροποποιήθηκε από την απόφαση 2003/15/ΕΚ(4), καταρτίζεται κατάλογος τρίτων χωρών, συμπεριλαμβανομένου του Καναδά, από τις οποίες τα κράτη μέλη επιτρέπουν τις εισαγωγές σπέρματος κατοικίδιων ζώων του χοίρειου είδους.

(2) Ο Καναδάς έχει διαβιβάσει στην Κοινότητα πληροφορίες σχετικά με ένα κέντρο συλλογής σπέρματος επισήμως εγκεκριμένο από τις κτηνιατρικές αρχές αυτής της χώρας για την εξαγωγή σπέρματος χοίρων προς την Κοινότητα. Ο Καναδάς έχει ζητήσει να προστεθεί το κέντρο αυτό στον κατάλογο των κέντρων συλλογής σπέρματος τα οποία έχουν εγκριθεί σύμφωνα με την απόφαση 2002/613/ΕΚ.

(3) Έχουν ληφθεί εγγυήσεις από τον Καναδά σχετικά με την τήρηση των απαιτήσεων της οδηγίας 90/429/ΕΟΚ.

(4) Επομένως, η απόφαση 2002/613/ΕΚ πρέπει να τροποποιηθεί αναλόγως.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα V της απόφασης 2002/613/ΕΚ, στο τμήμα που αφορά τον Καναδά, προστίθεται η ακόλουθη σειρά:

">ΘΕΣΗ ΠΙΝΑΚΑ>"

Άρθρο 2

Η παρούσα απόφαση αρχίζει να ισχύει στις 9 Δεκεμβρίου 2003.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 5 Δεκεμβρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 62.

(2) ΕΕ L 122 της 16.5.2003, σ. 1.

(3) ΕΕ L 196 της 25.7.2002, σ. 45.

(4) ΕΕ L 7 της 11.1.2003, σ. 90.
Απόφαση του Συμβουλίου

της 17ης Νοεμβρίου 2003

για το διορισμό ενός τακτικού μέλους και ενός αναπληρωματικού μέλους από τη Γερμανία στην Επιτροπή των Περιφερειών

(2003/817/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της γερμανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά την παραίτηση του κ. Erwin TEUFEL, η οποία γνωστοποιήθηκε στο Συμβούλιο στις 10 Νοεμβρίου 2003, έμεινε κενή μια θέση τακτικού μέλους της Επιτροπής των Περιφερειών, και ότι κατόπιν της πρότασης του κ. Peter STRAUB, ως τακτικού μέλους, έμεινε κενή μια θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

α) Ο κ. Peter STRAUB διορίζεται ως τακτικό μέλος της Επιτροπής των Περιφερειών σε αντικατάσταση του κ. Erwin TEUFEL,

β) ο κ. Erwin TEUFEL διορίζεται ως αναπληρωματικό μέλος της Επιτροπής των Περιφερειών σε αντικατάσταση του κ. Peter STRAUB,

για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 17 Νοεμβρίου 2003.

Για το Συμβούλιο

Ο Πρόεδρος

F. Frattini

(1) ΕΕ L 24 της 26.1.2002, σ. 38.
Απόφαση του Συμβουλίου

της 20ής Οκτωβρίου 2003

για το διορισμό ενός αναπληρωματικού μέλους της Επιτροπής των Περιφερειών

(2003/769/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της γερμανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά την παραίτηση της κας G. LÖTZSCH, η οποία γνωστοποιήθηκε στο Συμβούλιο την 1η Οτωβρίου 2003, έμεινε κενή μία θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Η κα Martina MICHELS, Vorsitzende des Ausschusses für Europa- und Bundesangelegenheiten des Berliner Abgeordnetenhauses, διορίζεται αναπληρωματικό μέλος της Επιτροπής των Περιφερειών σε αντικατάσταση της κας G. LÖTZSCH για το υπόλοιπο της θητείας της, δηλαδή έως τις 25 Ιανουαρίου 2006.

Λουξεμβούργο, 20 Οκτωβρίου 2003.

Για το Συμβούλιο

Ο Πρόεδρος

P. Maroni

(1) ΕΕ L 24 της 26.1.2002, σ. 38.
Απόφαση του Συμβουλίου

της 2ας Οκτωβρίου 2003

για το διορισμό ενός τακτικού μέλους της Επιτροπής των Περιφερειών

(2003/714/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της ισπανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά τη λήξη της θητείας του κ. Francesc ANTICH I OLIVER, η οποία γνωστοποιήθηκε στο Συμβούλιο στις 19 Σεπτεμβρίου 2003, έμεινε κενή μία θέση τακτικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. Jaume MATAS I PALOU, Presidente - Gobierno Balear, διορίζεται τακτικό μέλος της Επιτροπής των Περιφερειών σε αντικατάσταση του κ. Francesc ANTICH I OLIVER για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 2 Οκτωβρίου 2003.

Για το Συμβούλιο

Ο Πρόεδρος

G. Pisanu

(1) ΕΕ L 24 της 26.1.2002, σ. 38.
Απόφαση του Συμβουλίου

της 2ας Οκτωβρίου 2003

για το διορισμό ενός τακτικού μέλους της Επιτροπής των Περιφερειών

(2003/720/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της ισπανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά τη λήξη της θητείας του κ. Román RODRIGUEZ RODRIGUEZ, η οποία γνωστοποιήθηκε στο Συμβούλιο στις 19 Σεπτεμβρίου 2003, έμεινε κενή μία θέση τακτικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. Adán MARTIN MENIS, Presidente - Gobierno de Canarias, διορίζεται τακτικό μέλος της Επιτροπής των Περιφερειών σε αντικατάσταση του κ. Román RODRIGUEZ RODRIGUEZ για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 2 Οκτωβρίου 2003.

Για το Συμβούλιο

Ο Πρόεδρος

G. Pisanu

(1) ΕΕ L 24 της 26.1.2002, σ. 38.
Απόφαση της Επιτροπής

της 2ας Οκτωβρίου 2003

σχετικά με τον κατάλογο των εγκαταστάσεων στην Εσθονία που εγκρίνονται για εισαγωγή νωπού κρέατος στην Κοινότητα

[κοινοποιηθείσα υπό τον αριθμό Ε(2003) 3429]

(Κείμενο που παρουσιάζει ενδιαφέρον για τον ΕΟΧ)

(2003/689/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, αιγείου, προβείου και χοιρείου είδους, νωπών κρεάτων ή προϊόντων με βάση το κρέας προελεύσεως τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 807/2003(2), και ιδίως το άρθρο 4 παράγραφος 1 και το άρθρο 18 παράγραφος 1 στοιχεία α) και β),

Εκτιμώντας τα ακόλουθα:

(1) Οι εγκαταστάσεις σε τρίτες χώρες επιτρέπεται να εξάγουν νωπό κρέας στην Κοινότητα μόνον εφόσον πληρούν τις γενικές και ειδικές διατάξεις που θεσπίζονται στην οδηγία 72/462/ΕΟΚ.

(2) Κατόπιν διενέργειας κοινοτικής επιθεώρησης, φαίνεται ότι η κατάσταση της υγείας των ζώων στην Εσθονία είναι συγκρίσιμη με εκείνη των κρατών μελών, ειδικότερα σε ό,τι αφορά τις νόσους που μπορούν να μεταδοθούν μέσω του κρέατος, είναι δε ικανοποιητική η διεξαγωγή ελέγχων όσον αφορά την παραγωγή νωπού κρέατος.

(3) Σύμφωνα με το άρθρο 4 παράγραφος 3 της οδηγίας 72/462/ΕΟΚ, η Εσθονία διαβίβασε έναν κατάλογο των εγκαταστάσεων που επιτρέπεται να εξάγουν στην Κοινότητα.

(4) Η εγκατάσταση που πρότεινε η Εσθονία πληροί όλες τις απαιτήσεις που προβλέπονται στην οδηγία 72/462/EΚ ώστε να χαρακτηριστεί σφαγείο και εγκεκριμένο εργαστήριο τεμαχισμού από το οποίο είναι δυνατόν να επιτρέπονται οι εξαγωγές προς την ΕΕ σύμφωνα με το άρθρο 18 της οδηγίας.

(5) Μέσω κοινοτικών ελέγχων διαπιστώθηκε ότι οι προδιαγραφές υγιεινής της εν λόγω εγκατάστασης είναι επαρκείς και ότι, επομένως, η εγκατάσταση είναι δυνατόν να περιληφθεί σε ένα αρχικό κατάλογο ο οποίος θα καταρτισθεί σύμφωνα με το άρθρο 4 παράγραφος 1 της οδηγίας 72/462/EΟΚ και θα περιλαμβάνει τις εγκαταστάσεις από τις οποίες είναι δυνατόν να επιτρέπονται εισαγωγές νωπού κρέατος.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εγκατάσταση της Εσθονίας που εμφαίνεται στο παράρτημα εγκρίνεται για την εξαγωγή νωπού κρέατος στην Κοινότητα σύμφωνα με τους όρους που προβλέπονται στην οδηγία 72/462/ΕΟΚ, περιλαμβανομένου του άρθρου 18 παράγραφος 1 στοιχεία α) και β).

Άρθρο 2

Η παρούσα απόφαση ισχύει από τις 6 Οκτωβρίου 2003.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 2 Οκτωβρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 302 της 31.12.1972, σ. 28.

(2) ΕΕ L 122 της 16.5.2003, σ. 36.

ΠΑΡΑΡΤΗΜΑ

>PIC FILE= "L_2003251EL.002202.TIF">